GRADSKA KNJIŽNICA PREGRADA

KLASA: 612-04/18-01/35

URBROJ: 2214/01-380-18-1

Pregrada, 18. svibnja 2018.

Na temelju članka 3. Stavka 1. Opće Uredbe (EU) o zaštiti osobnih podataka 2016/679 Europskog parlamenta i Vijeća od 27. travnja 2016., Zakona o provedbi Opće Uredbe o zaštiti osobnih podataka (NN 42/18) i Članka 10. i 11. Statuta Gradske knjižnice Pregrada, ravnateljica Draženka Gretić donosi

**PRAVILNIK O**

**ZAŠTITI OSOBNIH PODATAKA**

Čl. 1

Gradska knjižnica Pregrada kao voditelj obrade osobnih podataka prikuplja i obrađuje osobne podatke ispitanika:

1. osobni podaci radnika knjižnice,
2. osobni podaci članova knjižnice, korisnika računala i polaznika radionica,
3. osobni podaci volontera u knjižnici,
4. osobni podaci o kandidatima koji sudjeluju u natječajnom postupku za zasnivanje radnog odnosa,
5. osobni podaci vanjskih suradnika (temeljem ugovora o djelu, autorskog ugovora)

Čl. 2.

Pravna osnova za prikupljanje i obradu navedenih osobnih podataka su Zakon o radu, Zakon o porezu na dohodak, Zakon o mirovinskom osiguranju, Zakon o zdravstvenom osiguranju, Zakon o zaštiti na radu, Pravilnik o radu Gradske knjižnice Pregrada i Pravila Gradske knjižnice Pregrada.

Čl. 3

Svaka obrada osobnih podataka koja se temelji na privoli/suglasnosti ispitanika, provodi se temeljem načela zakonitosti, poštenja i transparentnosti, načela ograničenja svrhe, smanjenja količine podataka, točnosti, ograničenja pohrane, cjelovitosti i povjerljivosti i pouzdanosti.

Prilikom obrade podataka svaki ispitanik mora biti upoznat s pravom na pristup informacijama vezanim uz postupak obrade osobnih podataka, mogućnošću traženja ispravka netočnih osobnih podataka, mogućnošću dopune nepotpunih osobnih podataka, pravom na prenosivost podataka kao i pravom na brisanje, pravom na povlačenje privole/suglasnosti, pravom na prigovor voditelju obrade i nadzornom tijelu te s podacima o službeniku za zaštitu osobnih podataka.

Pristanak, usmeni – pismeni, kojim ispitanik Gradskoj knjižnici Pregrada daje svoje osobne podatke za daljnju obradu mora biti dobrovoljan.

Ako se radi o obradi osobnih podataka djeteta ispod dobne granice od 16 godina, pristupnicu na način opisanom u stavku 1. ovog članka daje roditelj ili zakonski skrbnik djeteta.

Čl. 4.

Ravnateljica Gradske knjižnice Pregrada donosi Odluku o imenovanju službenika za zaštitu podataka. Kontakt podaci službenika za zaštitu podataka dostupni su na web stranici Gradske knjižnice Pregrada [www.pregrada.hr](http://www.pregrada.hr).

Službenik za zaštitu podataka dužan je čuvati povjerljivost svih informacija koje sazna u obavljanju svoje dužnosti te je obvezan potpisati izjavu o povjerljivosti.

Čl. 5.

Službenik za zaštitu podataka obavlja poslove informiranja i savjetovanja odgovornih osoba Gradske knjižnice Pregrada i njenih zaposlenika koji neposredno obavljaju obradu osobnih podataka o njihovim obvezama iz Opće uredbe te drugih odredaba Unije ili države članice o zaštiti podataka, omogućuje prava ispitanika te surađuje s nadzornim tijelom.

Službenik za zaštitu podataka dužan je čuvati povjerljivost svih informacija koje sazna u obavljanju svoje dužnosti.

Čl. 6.

Osoba zadužena za obradu osobnih podataka dužna je primjenjivati u svom radu informatičku zaštitu (zaštita od neovlaštenog pristupa-lozinkom) i tehničku zaštitu (svi osobni podaci moraju biti zaštićeni od neovlaštenog pristupa-zaključavanjem prostorija, ormara i sefova).

Čl. 7.

Osobni podaci čuvaju se u rokovima sukladno Pravilniku o arhivskoj građi Gradske knjižnice Pregrada.

Čl. 8. .

Gradska knjižnica Pregrada kao voditelj obrade ustrojio je evidencije aktivnosti obrade osobnih podataka radnika, članova knjižnice, volontera i vanjskih suradnika.

Evidencija aktivnosti obrade sadrži najmanje slijedeće podatke:

* ime i kontaktne podatke voditelja obrade i službenika za zaštitu podataka
* svrhu obrade
* opis kategorija ispitanika i kategorija osobnih podataka
* kategorije primatelja kojima su osobni podaci otkriveni ili će im biti otkriveni
* ako je moguće, predviđene rokove za brisanje različitih kategorija podataka
* opći opis tehničkih i organizacijskih sigurnosnih mjera za zaštitu podataka.

Čl. 10.

Navedeni djelatnici u obvezi su čuvati povjerljivost svih osobnih podataka kojima imaju pravo i ovlast pristupa, a koji se nalaze u evidencijama aktivnosti obrade koje vodi/ima pristup Gradska knjižnica Pregrada te iste osobne podatke koriste isključivo u točno određenu (propisanu) svrhu.

Također su u obvezi da osobne podatke kojima imaju pravo pristupa neće dostavljati/davati na korištenje niti na bilo koji drugi način učiniti dostupnima trećim (neovlaštenim) osobama te su u obvezi čuvanja povjerljivosti istih osobnih podataka i nakon prestanka prava pristupa osobnim podacima ili prestanka radnog odnosa.

Povreda propisane procedure predstavlja materijalnu odgovornost i povredu radne obveze.

Čl. 11.

Ovaj Pravilnik stupa na snagu 25. svibnja 2018. g. i objavljuje se na oglasnoj ploči Gradske knjižnice Pregrada.

*Ravnateljica*

*Draženka Gretić*